J e g y z ő k ö n y v

**Készült:** a Bezenye Községi Önkormányzat Képviselő-testületének 2024. április 16. napján 17:00 órakor az önkormányzat tanácstermében megtartott ülésén

**Jelen vannak:** a jelenléti ívben felsoroltak

Márkus Erika polgármester köszönti a megjelenteket, az ülést 17:03 órakor megnyitja. Megállapítja, hogy az ülés nem határozatképes, mivel a 7 megválasztott képviselőből 3 képviselő van jelen. Nusser Györgyné és Antonovich Gáspár jelezte, hogy egyéb elfoglaltság miatt nem tud részt venni az ülésen. Kammerhofer Lívia és Sándor Vincéné képviselők jelezték, hogy késnek az ülésről. A polgármester az ülést 15 percre felfüggeszti.

Kammerhofer Lívia képviselő 17:07 perckor megérkezik. A polgármester megállapítja, hogy az ülés határozatképes, mivel a 7 megválasztott képviselőből 4 képviselő jelen van. Az ülés jegyzőkönyvének hitelesítésére Hiltser Mátyás és Szakos Géza képviselőket kéri fel.

A polgármester javaslatával a képviselő-testület *egyhangúlag* egyetért.

Márkus Erika polgármester ismerteti az ülés meghívó szerinti napirendi pontjait, és elmondja, hogy sürgősséggel további kettő napirend felvételét javasolja, az alábbiak szerint:

15.) Döntés a biztosítási alkusz által beszerzett ajánlatokról

16.) Ipari Park 780 és 781 hrsz telkek értékesítése

A polgármester a sürgősségi napirendi pontok elfogadását szavazásra bocsátja.

A képviselő-testület *egyhangúlag, 4 igen szavazattal* az alábbi határozatot hozza:

**36/2024. (IV. 16.) határozat**

Bezenye Községi Önkormányzat képviselő-testülete a 2024. április 16-i ülésének napirendjére az alábbi napirendi pontokat felveszi:

15.) Döntés a biztosítási alkusz által beszerzett ajánlatokról

16.) Ipari Park 780 és 781 hrsz telkek értékesítése

Felelős: Márkus Erika polgármester

Határidő: azonnal

A polgármester az egységes napirend elfogadását szavazásra bocsátja.

A képviselő-testület *egyhangúlag, 4 igen szavazattal* az alábbi határozatot hozza:

**37/2024. (IV. 16.) határozat**

Bezenye Községi Önkormányzat képviselő-testülete a 2024. április 16-i ülésén az alábbi napirendi pontokat tárgyalja:

1. Tájékoztatás az előző testületi ülés óta hozott intézkedésekről, eredményekről
2. Tájékoztató az Önkormányzat ingatlankataszteréről
3. Beszámoló a Bezenyei Polgárőr Egyesület 2023. évi tevékenységéről
4. Beszámoló Bezenye közbiztonsági, közlekedési és bűnügyi helyzetéről
5. Beszámoló a Család- és Gyermekjóléti Központ 2023. évben végzett tevékenységéről
6. Az önkormányzat 2023. évi gyermekjóléti és gyermekvédelmi feladatainak ellátásáról szóló értékelés megtárgyalása
7. Civil szervezetek támogatási keretének felosztása
8. Szünidei gyermekétkeztetés biztosítása
9. Ravatal felújítására beérkezett ajánlatokról döntés
10. Bölcsőde eszközbeszerzésre beérkezett ajánlatokról döntés
11. Szociális tüzelő beszerzése
12. Telekalakítási hozzájárulás - Mikovich
13. Megállapodás tervezet - Hauptmann
14. Településrendezési terv módosítás (Msz23095) lezáró határozat
15. Döntés a biztosítási alkusz által beszerzett ajánlatokról
16. Ipari Park 780 és 781 hrsz telkek értékesítése

Felelős: Márkus Erika polgármester

Határidő: azonnal

1. **napirendi pont**

Polgármesteri beszámoló az SzMSz 6. számú melléklete szerint

Bezenye Községi Önkormányzat képviselő-testülete 2022. november 29-i ülésén az SZMSZ módosítását fogadta el, melynek 6. számú melléklete a következőket tartalmazza:

A képviselő-testületi ülés szóbeli tájékoztatójának kötelező elemei a következők:

- az előző képviselő-testületi ülés óta, polgármesteri hatáskörben hozott döntéseinek ismertetése

- az előző képviselő-testületi ülés óta történt, az önkormányzatot érintő megbeszéléseiről beszámoló

- folyamatban lévő beruházások és pályázatok készültségi és pénzügyi állapota

- aktuálisan lezárt beruházások és pályázatok ismertetése

- általános pénzügyi helyzet ismertetése

- tájékoztató a befolyt és elmaradt adókról

- válaszadás a Képviselő-testület tagjai által az előző héten feltett írásbeli kérdéseire

A tájékoztató az SZMSZ szerint szóban történik. A polgármester elmondja, hogy a LEADER projekt belső felújításával kapcsolatos elszámolást a közreműködő szervezet jóváhagyta, kifizetés megtörtént. A bölcsődében a riasztórendszer kiépítése megtörtént. A TOP-os pályázatok kapcsán a közbeszerzés lebonyolítására a nyertes vállalkozóval a szerződés aláírásra került. A TOP-os pályázattal kapcsolatban tisztázó kérdés érkezett, melyet a héten határidőben teljesítettünk. Tájékoztatom a Tisztelt Képviselőket, hogy az EU-s pályázatok időtartamban hosszabbak, mint például a Magyar Falu Programjaiban. A TOP\_PLUSZ pályázatoknál a pályázat része a tervezés, az engedélyeztetés, a különböző hatósági eljárások, a projekthez kapcsolódó tanulmányok elkészítése és elfogadtatása. Ütemezésük lassabb, a folyamatok szigorú rendben követik egymást. (Pl. csak az ITVT elkészítése és a Tervtanács általi elfogadása 4-5 hónapos folyamat volt). Többször írnak ki tisztázó kérdést (épp most is), melyre válaszolni kell. Ehhez többségében szakember kell (például tervező, projektes szakember). A 90 éves születésnapján köszöntöttük Nusserné Mici nénit. Irattárazás a héten megindul. A Földhivatal átvezette a kivett közterületet, kivett közúttá és a hiánypótlást határidőben teljesítettük mely szintén a TOP pályázathoz kellett. Az Aqua-val a közszolgáltatási szerződés aláírásra került a nem közművel begyűjtött lakossági szennyvízzel kapcsolatban.

A polgármester kérdezi, hogy van-e valakinek kérdése a beszámolóval kapcsolatosan.

Mivel kérdés, észrevétel nem érkezett, a polgármester szavazásra teszi fel a beszámoló elfogadását.

A képviselő-testület *egyhangúlag, 4 igen szavazattal* az alábbi határozatot hozza:

**38/2024. (IV. 16.) határozat**

Bezenye Községi Önkormányzat Képviselő-testülete az SZMSZ 6. számú melléklete szerinti szóbeli beszámolót elfogadja.

Felelős: Márkus Erika polgármester

Határidő: azonnal

Kammerhofer Róbert nemzetiségi elnök szót kér, és elmondja, hogy az ő vagyonnyilatkozatába betekintést kértek. Az meg is történt. Ő is kíváncsi lenne a polgármesterére. Véleménye szerint nyilvánosnak kéne lennie, még sincs fenn a községi honlapon. Mi ennek az oka?

A polgármester elmondja, hogy a vagyonnyilatkozata a páncélszekrényben van, ha Elnök Úr kikéri, megkapja a választ.

A nemzetiségi elnök folytatja azzal, hogy e-mailen és levélben is megkereste a vagyonnyilatkozatokat kezelő pénzügyi bizottság elnökét, de eddig nem kapott választ. A jegyzőhöz fordul azzal a kérdéssel, hogy kötelező-e nyilvánossá tenni a vagyonnyilatkozatot.

Wiegerné Mészáros Erika jegyző részletesen elmagyarázza, hogy nem kötelező a honlapra feltenni, csak nyilvános, de nemcsak a polgármester, hanem az összes képviselő vagyonnyilatkozata nyilvános. Ami azt jelenti, hogy abba bárki betekinthet, a betekintési jogot mindenkinek biztosítani kell. A vagyonnyilatkozatot nyilvántartó bizottságtól, jelen esetben Bezenye Községi Önkormányzat Pénzügyi, Gazdasági és Ügyrendi-, Jogi Bizottságától bárki kikérheti és betekinthet abba. Vannak önkormányzatok, akik felteszik a polgármester és a képviselők vagyonnyilatkozatát a honlapjukra, figyelembe véve a honlap kapacitását is.

A nemzetiségi elnök ismételten állítja, hogy ő a pénzügyi bizottság elnökétől kikérte, de nem kapott rá választ.

A polgármester elmondja, hogy a hivatalba nem érkezett ilyen megkeresés.

A nemzetiségi elnök elmondja, hogy e-mailt írt a bizottsági elnöknek, és a lakcímére küldött postai levélben is megkereste.

Martinschich Balázs helyi lakos a nemzetiségi elnököt számon kéri, hogy előbb foglalkozzon azzal, hogy a saját vagyonnyilatkozatát rendben adja le, mert ő a betekintés során megállapította, hogy az hiányos, minden második oldal van benne, és valótlan adatokat tartalmaz.

A nemzetiségi elnök hangos szóváltásba keveredik Martinschich Balázzsal.

A polgármester többször rendre utasítja a kiabáló feleket, majd kijelenti, hogy addig nem folytatja a képviselő-testületi ülést, amíg rend és csend nem lesz a teremben.

A polgármester 12 perc elteltével tudja folytatni az ülést a 2. napirendi pont tárgyalásával.

1. **napirendi pont (02 sz. előterjesztés szerint)**

Tájékoztató az Önkormányzat ingatlankataszteréről

Márkus Erika polgármester elmondja, hogy az előterjesztést minden képviselő megkapta. A pénzügyi bizottság a napirendet tárgyalta, és elfogadásra javasolja. Kérdezi, hogy van-e valakinek kérdése a napirenddel kapcsolatosan.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**39/2024. (IV. 16.) határozat**

Bezenye Községi Önkormányzat Képviselő-testülete az Önkormányzat ingatlankataszteréről szóló beszámolóját az előterjesztés melléklete szerinti tartalommal elfogadja.

Felelős: Márkus Erika polgármester

Határidő: azonnal

1. **napirendi pont (03 sz. előterjesztés szerint)**

Beszámoló a Bezenyei Polgárőr Egyesület 2023. évi tevékenységéről

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy nagyon jó, hogy a rendőrség és a polgárőrség közösen járőrözik, össze tudják hangolni munkájukat. Megköszöni a polgárőrség és a rendőrség munkáját. Felkéri Martinschich Balázst, hogy egészítse ki szóban a beszámolóját.

Martinschich Balázs, a Bezenyei Polgárőrség elnöke megköszöni az önkormányzat támogatását, valamint megköszöni azon képviselők támogatását, akik fel szokták ajánlani tiszteletdíjukat a polgárőrség részére. Felhívja a figyelmet a „Te szedd” szemétszedési akcióra, melyet szintén a polgárőrség szervez. Kéri, hogy a jövőben csatlakozzanak minél többen.

A polgármester kérdezi, hogy van-e kérdése valakinek.

Mivel kérdés, észrevétel nem érkezett, a polgármester szavazásra teszi fel a határozati javaslatot.

A képviselő-testület *egyhangúlag, 4 igen szavazattal* az alábbi határozatot hozza:

**40/2024. (IV. 16.) határozat**

Bezenye Községi Önkormányzat Képviselő-testülete Martinschich Balázs, a polgárőrség vezetőjének beszámolóját a Polgárőrség 2023. évi tevékenységéről megismerte, a jegyzőkönyv 03 melléklete szerinti tartalommal elfogadja, jóváhagyja.

Felelős: Márkus Erika polgármester

Határidő: azonnal

Sándor Vincéné képviselő 17:24 órakor megérkezett. A polgármester megállapítja, hogy a határozatképesség szempontjából kéri figyelembe venni, hogy mostantól 7 képviselőből 5 képviselő van jelen.

1. **napirendi pont (04 sz. előterjesztés szerint)**

Beszámoló Bezenye közbiztonsági, közlekedési és bűnügyi helyzetéről

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy Németh Péter rendőrőrs parancsnok készítette a beszámolót, felkéri, hogy ismertesse pár szóban.

Németh Péter rendőr őrsparancsnok elmondja, hogy Bezenyén a közrend, a közbiztonság kiemelkedően jó, az országos átlag alatt van a bűnügyi fertőzöttség. Vagyon elleni bűncselekmény is alig, csupán két esetben fordult elő 2023. évben. A térségben a kábítószerrel kapcsolatos bűncselekmények száma növekszik ugyan, de ez Bezenyére nem jellemző. Két darab járművezetés bódult állapotban és három kábítószer birtoklás cselekmény valósult meg. Általánosságban mégis elmondható, hogy Bezenyén a közbiztonság helyzete jó. Köszöni a polgárőrség munkáját és a lakossági bejelentéseket, melyek nagy segítséget jelentenek a rendőrségnek. Felhívja a figyelmet, hogy a rendőrség országos közlekedésbiztonsági akciókat végez. Nagy hangsúlyt fektetnek továbbá az idősek és a gyermekek védelmére, ugyanis ők különösen ki vannak téve az online tér bűnözőinek. Internetes oldalakon, idősek esetében telefonon csalnak ki pénzt a csalók. A rendőrség igyekszik megelőzni az áldozattá válást. Kéri, hogy amennyiben kérdés van, nyugodtan tegyék fel.

A polgármester megköszöni a rendőrség munkáját, majd javasolja a beszámoló elfogadását. Kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**41/2024. (IV. 16.) határozat**

Bezenye Községi Önkormányzat képviselő-testülete úgy határoz, hogy Bezenye közbiztonsági, közlekedési és bűnügyi helyzetéről szóló beszámolót a jegyzőkönyv 04 melléklete szerinti tartalommal elfogadja, jóváhagyja.

Felelős: Márkus Erika polgármester

Határidő: azonnal

1. **napirendi pont (05 sz. előterjesztés szerint)**

Beszámoló a Család- és Gyermekjóléti Központ 2023. évben végzett tevékenységéről

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy márciustól Pap Izabella vette át a munkakört Bezenyén, felkéri a beszámoló ismertetésére.

Pap Izabella a Család- és Gyermekjóléti Központ munkatársa elmondja, hogy a falunak nagyon jó statisztikái vannak. A munkakört zökkenőmentesen át tudta venni, kéri, hogy forduljanak hozzá bizalommal.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a beszámoló elfogadásáról szóló határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**42/2024. (IV. 16.) határozat**

Bezenye Községi Önkormányzat Képviselő-testülete a Család- és Gyermekjóléti Központ 2023. évi tevékenységéről készített beszámolót megismerte, a jegyzőkönyv 05 melléklete szerinti tartalommal elfogadja, jóváhagyja.

Felelős: Márkus Erika polgármester

Határidő: 2024. május 31.

1. **napirendi pont (06 sz. előterjesztés szerint)**

Az önkormányzat 2023. évi gyermekjóléti és gyermekvédelmi feladatainak ellátásáról szóló értékelés megtárgyalása

Márkus Erika polgármester megkérdezi a jegyzőt, hogy kívánja-e kiegészíteni az előterjesztés szövegét, melyet minden képviselő előzetesen megkapott.

Wiegerné Mészáros Erika jegyző elmondja, hogy az értékelést a 149/1997. (IX. 10.) Kormányrendelet 10. számú melléklete alapján készítette el. A statisztikai adatokat az előterjesztésben olvashatták a képviselők. Egyebekben elmondja, hogy az önkormányzat kapcsolata kifejezetten jó a Mosonmagyaróvári Család- és Gyermekjóléti Központ Család és Gyermekjóléti Szolgálatával, Pap Izabellával is jó kapcsolat alakult ki mind a hivatal, mind a lakosság részéről. Elmondja, hogy amennyiben kérdése van valakinek a beszámolóval kapcsolatban szívesen válaszol.

Kérdés, vélemény nem hangzik el.

A polgármester megköszöni jegyző munkáját, majd kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**43/2024. (IV. 16.) határozat**

1. Bezenye Községi Önkormányzat Képviselő-testülete a gyermekek védelméről és a gyámügyi igazgatásról szóló módosított 1997. évi XXXI. törvény 96. §.(6) bekezdése alapján a gyermekvédelmi feladatok ellátásáról szóló beszámolót a határozat mellékleteként elfogadja.

Felelős: Márkus Erika polgármester

Határidő: azonnal

2. A Képviselő-testület felkéri a jegyzőt, hogy az előterjesztésben foglaltakról tájékoztassa a Győr-Moson-Sopron Vármegyei Kormányhivatal Gyámügyi és Igazságügyi Főosztály Szociális és Gyámügyi Osztályát.

Felelős: Wiegerné Mészáros Erika jegyző

Határidő: 2024. május 31.

1. **napirendi pont (07 sz. előterjesztés szerint)**

Civil szervezetek támogatási keretének felosztása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy az önkormányzat 2024. évi költségvetésébe betervezésre került a civil szervezetek támogatása. A Bezenye SE nyolcszázezer forinttal kevesebbet kért, mint amennyi betervezésre került, mivel a pálya karbantartását az új elnökség nem tudja vállalni. Javasolja, hogy ez az összeg maradjon tartalékban az önkormányzatnál. A pénzügyi bizottság egyhangúlag azt javasolja a testületnek, hogy minden civil szervezetet a javaslatban szereplő összeggel támogassa az önkormányzat.

A polgármester megköszöni a tájékoztatást, és kérdezi, hogy van-e kérdés, észrevétel.

Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 5 igen szavazattal* az alábbi határozatot hozza:

**44/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Bezenye Sportegyesület részére 2.131.000,- Ft támogatást biztosít 2024. évre, két egyenlő részletben. A támogatás 50%-a, azaz 1.065.500,- Ft a támogatási szerződés aláírását követő 8 napon belül kerül folyósításra, melyről Támogatott köteles 2023. június 30. napig elszámolni. a támogatás 50%-a, azaz további 1.065.500,-Ft az 1. részlet elszámolásának elfogadását követő 8 napon belül kerül folyósításra, 2023. december 30. határidejű elszámolási kötelezettséggel.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**45/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Bezenyei Polgárőr Egyesület részére 400.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 400.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**46/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Papréti Zölddiófa Nyugdíjas Klub részére 150.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 150.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**47/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Bezenyei Gyöngyvirág Nyugdíjas Klub részére 150.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 150.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**48/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Papréti Nőegylet részére 150.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 150.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**49/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a bezenyei Templom tér szépítők részére 150.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 150.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**50/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Bezenyei Tambura Zenekar részére 150.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 150.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

A képviselő-testület *egyhangúlag, 5 igen szavazattal* az alábbi határozatot hozza:

**51/2024. (IV. 16.) határozat**

Bezenye Községi Önkormányzat Képviselő-testülete az önkormányzat 2024. évi költségvetésben megállapított civil szervezetek támogatása előirányzat terhére, a Bezenyei Jorgovan énekkar részére 150.000,- Ft támogatást biztosít 2024. évre. A támogatás a támogatási szerződés aláírását követő 8 napon belül kerül folyósításra. A 150.000,-Ft összegű, támogatásról 2024. december 31. napig köteles Támogatott elszámolni.

A Képviselő-testület felhatalmazza a polgármestert a mellékelt támogatási szerződés megkötésére.

Felelős: Márkus Erika polgármester

Határidő: 2024. május 30.

1. **napirendi pont (08 sz. előterjesztés szerint)**

Szünidei gyermekétkeztetés biztosítása

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. A szünidei étkeztetés jogszabály szerint kötelező bizonyos helyzetekben. Hátrányos helyzetű és halmozottan hátrányos helyzetű gyermekek részére írja elő kötelezően, rendkívüli gyermekvédelmi támogatásban részesülők számára adható. Az önkormányzat szociális rendeletében benne van, hogy a rendkívüli gyermekvédelmi támogatásban részesülők igénybe vehetik. Emiatt a normatívát nem kapja meg az önkormányzat azokra, akik rendkívüli gyermekvédelmi támogatásban részesülnek, de nem hátrányos helyzetűek vagy nem halmozottan hátrányos helyzetűek. Ennek okán a határozati javaslat szerint 503.733,- Ft forrást kell biztosítani az önkormányzat költségvetésében erre a feladatra. Elmondja, hogy a humán bizottság és a pénzügyi bizottság is tárgyalta a napirendet, mindkét bizottság a határozati javaslatot a testület részére egyhangúlag elfogadásra javasolja.

Mivel kérdés, észrevétel nem érkezett, szavazásra teszi fel a határozati javaslatokat.

A képviselő-testület *egyhangúlag, 5 igen szavazattal* az alábbi határozatot hozza:

**52/2024. (IV. 16.) határozat**

1. Bezenye Községi Önkormányzat Képviselő-testülete 2024-es évben, valamint 2025. január hónapban az iskolai és óvodai szünetek minden munkanapjára biztosít szünidei gyermekétkeztetést – az Egyetem Étterem és Konyha Kft. által - a rendszeres gyermekvédelmi kedvezményben részesülő, a hátrányos helyzetű és a halmozottan hátrányos helyzetű kiskorú gyermekek részére.
2. Az önkormányzat a 2024. évi költségvetés általános tartaléka terhére az 503.733,- forintot a nyári gyermekétkeztetésre biztosítja.

Felelős: Márkus Erika polgármester

Határidő: azonnal

1. **napirendi pont (09 sz. előterjesztés szerint)**

Ravatal felújítására beérkezett ajánlatokról döntés

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy a pénzügyi bizottság megállapította, hogy a Magdács Kft. adta a legolcsóbb árajánlatot, ezért a bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *4 igen szavazattal, 1 tartózkodással és ellenszavazat nélkül* az alábbi határozatot hozza:

**53/2024. (IV. 16.) határozat**

1. Bezenye Községi Önkormányzat Képviselő-testülete a „Ravatal külső felújítása a bezenyei temetőben kivitelezési munkálatai” kivitelezésére a beszerzési szabályzat szerint bekért árajánlatot megvizsgálta. A beérkezett érvényes ajánlatok közül a **Magdács Kft. bruttó 8.014.877,- forint** összegű árajánlatát fogadja el, és felhatalmazza a polgármestert a megrendelésre, valamint a vállalkozói szerződés megkötésére.
2. Bezenye Községi Önkormányzat Képviselő-testülete az 5.999.999,- forint összegű MFP/ÖTIFB/2024/ÖTIK pályázati forráson felüli **2.014.878,- forint** összeget a Ravatal külső felújítása a bezenyei temetőben kivitelezési munkálataira az önkormányzat 2024. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2024. április 30.

1. **napirendi pont (10 sz. előterjesztés szerint)**

Bölcsőde eszközbeszerzésre beérkezett ajánlatokról döntés

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy a pénzügyi bizottság megállapította, hogy a Fair Play Trade Kft. adta a legolcsóbb árajánlatot, ezért a bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**54/2024. (IV. 16.) határozat**

1. Bezenye Községi Önkormányzat Képviselő-testülete a „Bezenye, bölcsőde eszköz beszerzés” tárgyában a beszerzési szabályzat szerint bekért árajánlatot megvizsgálta. A beérkezett érvényes ajánlatok közül a **Fair Play Trade Kft bruttó 7.330.775,- forint** összegű árajánlatát fogadja el, és felhatalmazza a polgármestert a megrendelésre, valamint a vállalkozói szerződés megkötésére.
2. Bezenye Községi Önkormányzat Képviselő-testülete pályázati forráson felüli **252.509,- forint** összeget a Bezenye, bölcsőde eszköz beszerzésére az önkormányzat 2024. évi költségvetésének általános tartaléka terhére biztosítja.

Felelős: Márkus Erika polgármester

Határidő: 2024. április 30.

1. **napirendi pont (11 sz. előterjesztés szerint)**

Szociális tüzelő beszerzése

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy 216 mázsa barnakőszénre tud az önkormányzat pályázni, a támogatás mértéke 1.014.984,- Ft, az önkormányzat által vállalandó önrész 274.320,- Ft. A bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**55/2024. (IV. 16.) határozat**

1. Bezenye Községi Önkormányzat Képviselő-testülete úgy határoz, hogy szociális célú tüzelőanyag vásárlásához kapcsolódó kiegészítő támogatást igénybe kívánja venni, az ehhez szükséges 274.320,- Ft önrész megfizetését 216 q barnakőszén ellentételezéseként biztosítja. Vállalja továbbá a támogatásban részesítettek számára a kiszállítás költségét.

A Képviselő-testület vállalja, hogy a támogatásban részesülőktől ellenszolgáltatást nem kér.

A Képviselő-testület megbízza a polgármestert, hogy a pályázat benyújtásával kapcsolatos intézkedéseket tegye meg.

Felelős: Márkus Erika polgármester

Határidő: 2024. április 30.

1. A Képviselő-testület felkéri a jegyzőt, hogy a szociális rászorultság és a 2024. évi igénylés részletes feltételeit szabályozó önkormányzati rendeletet készítse elő és azt terjessze jóváhagyásra a képviselő-testület elé.

Felelős: Wiegerné Mészáros Erika jegyző

Határidő: 2024. október 31.

1. **napirendi pont (12 sz. előterjesztés szerint)**

Telekalakítási hozzájárulás - Mikovich

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy a pénzügyi bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**56/2024. (IV. 16.) határozat**

**a Bezenye, 508/7 és 508/12 helyrajzi számú ingatlanok telekalakítása során kialakuló 508/17 és 508/19 helyrajzi számú ingatlanok térítés mentes tulajdonba vételének jóváhagyásáról**

1. Bezenye Községi Önkormányzat Képviselő-testülete úgy határoz, hogy a Fésüs Adrienn E.V. (9343 Vásárosfalu, Fő utca 58.) által készített 17/2023 munkaszámú, a Győr-Moson-Sopron Vármegyei Kormányhivatal által 632052/2024 számon, 2024 január 30-án záradékolt változási vázrajz alapján, a Bezenye, 508/7 és 508/12 helyrajzi számú ingatlanokat érintő telekalakítási eljárás lefolytatásához hozzájárul.
2. Bezenye Községi Önkormányzat a telekalakítási eljárás során kialakuló 508/17 helyrajzi számú „kivett önkormányzati közút” megnevezésű, 122 m2 nagyságú és az 508/19 helyrajzi számú, „kivett önkormányzati közút” megnevezésű 133 m2 nagyságú ingatlanokat térítés mentesen tulajdonba veszi.
3. Bezenye Községi Önkormányzat Képviselő-testülete a helyben szokásos ingatlanpiaci árak és korábbi értékbecslések figyelembe vételével a 3. pontban részletezett ingatlanok könyv szerinti bekerülési értékét 1.000,- Ft/m2 áron határozza meg.
4. A térítésmentes tulajdonba vételhez szükséges szerződés elkészítésének költsége és a földhivatali eljárás díja a Bezenye, 508/7 és 508/12 helyrajzi számú ingatlanok tulajdonosát terheli.
5. A képviselő-testület felhatalmazza a polgármestert a telekalakítási megállapodás aláírására.

Felelős: Márkus Erika polgármester

Határidő: 2024. május 31.

1. **napirendi pont (13 sz. előterjesztés szerint)**

Megállapodás tervezet - Hauptmann

A polgármester elmondja, hogy az előterjesztés szövegét és a szerződés tervezetét minden képviselő előzetesen megkapta. Elmondja, hogy a pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy a pénzügyi bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**57/2024. (IV. 16.) határozat**

Bezenye Községi Önkormányzat Képviselő-testülete felhatalmazza a polgármestert a Telek 2002 Bt. által készített, 156/2021. munkaszámú, a Győr-Moson-Sopron Vármegyei Kormányhivatal által 632221/2024 számon, 2024. március 13. napján újrazáradékolt változási vázrajz aláírására.

Bezenye Községi Önkormányzat Képviselő-testülete felhatalmazza a polgármestert az ajándékozásról és telekalakításról szóló szerződés megkötésére. A szerződés elkészítésének költsége és a földhivatali eljárás díja a Bezenye, 437-440 helyrajzi számú ingatlanok tulajdonosát terheli.

Bezenye Községi Önkormányzat Képviselő-testülete úgy határoz, hogy a telekalakítás során kialakuló építési telkek vonatkozásában az önkormányzat a telkek közművesítése során anyagi hozzájárulást nem vállal.

Felelős: Márkus Erika polgármester

Határidő: 2024. május 31.

1. **napirendi pont (14 sz. előterjesztés szerint)**

Településrendezési terv módosítás (Msz23095) lezáró határozat

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy a pénzügyi bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**58/2024. (IV. 16.) határozat**

**23095msz-ú településrendezési terv módosítás**

**általános eljárás véleményezési szakaszának és partnerségi egyeztetésének lezárásáról**

A településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Kormányrendelet 68.§ (2), továbbá Bezenye Községi Önkormányzat Képviselő-testületének a településfejlesztéssel és településrendezéssel, a települési arculati kézikönyvvel és a településképi rendelettel összefüggő partnerségi egyeztetés szabályairól szóló 7/2023. (IV.19.) önkormányzati rendeletének előírásai alapján a partnerségi egyeztetés lefolytatásra került.

A partnerségi tervdokumentáció és a partnerségi eljárásról szóló tájékoztató 2024. március 13. napján közzétételre került Bezenye Község Önkormányzatának honlapján ([www.](http://www.tata.hu)bezenye.hu) azzal, hogy az 2024. március 31. napjáig elektronikus úton véleményezhető volt.

A partnerségi egyeztetés során 2024. március 31. napjáig észrevétel, vélemény a partnerek részéről nem érkezett, így a partnerségi eljárást az Önkormányzat lezárja.

A 23095 msz-ú településrendezési terv módosítás általános eljárás véleményezési szakaszában beérkezett véleményeket a község képviselő-testülete megismerte és elfogadta.

Összefoglalás:

A véleményezési szakaszban bemutatott tervek az alábbiak szerint változnak:

A rendelettervezet kiegészítésre került a Győr-Moson-Sopron Vármegyei Kormányhivatal Közlekedési, Műszaki Engedélyezési, Mérésügyi és Fogyasztóvédelmi Főosztály Közlekedési Osztály – Útügyi Osztály (GY/47/00177-3/2024.) kérése szerint.

A módosítási eljárás véleményezését a képviselő-testület a mai nappal lezárja.

Felelős: Márkus Erika polgármester

Határidő: azonnal

1. **napirendi pont (15 sz. tervezet szerint)**

Döntés a biztosítási alkusz által beszerzett ajánlatokról

Márkus Erika polgármester ismerteti az előterjesztés szövegét, melyet minden képviselő és bizottsági tag előzetesen megkapott. Elmondja, hogy a Hungarikum Biztosítási Alkusz Zrt az önkormányzat megbízásából elkészítette a biztosítások felülvizsgálatát, melyről a részletes dokumentációt megküldte. A pénzügyi bizottság is tárgyalta a napirendet, felkéri a bizottsági ülés levezető elnökét az elhangzottak ismertetésére.

Sándor Vincéné, a pénzügyi bizottság ülésének levezető elnöke elmondja, hogy a pénzügyi bizottság megállapította, hogy a Groupama Biztosító adta a legelőnyösebb árajánlatot, ezért a bizottság a határozati javaslatot a testület részére egyhangúlag elfogadásra javasolja.

A polgármester kérdezi, hogy van-e kérdés, észrevétel. Mivel kérdés, észrevétel nem érkezett, szavazásra teszi fel a határozati javaslatot.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**59/2024. (IV. 16.) határozat**

Bezenye Községi Önkormányzat Képviselő-testülete úgy határoz, hogy a Hungarikum Biztosítási Alkusz Zrt által beszerzett vagyon és felelősségbiztosítási ajánlatok közül a legkedvezőbb ajánlatot adó Groupama Biztosító Zrt. ajánlatát fogadja el az előterjesztés mellékletében foglaltak szerint.

A Képviselő-testület megbízza a polgármestert, hogy a biztosítási szerződést aláírja.

Felelős: Márkus Erika polgármester

Határidő: azonnal

1. **napirendi pont (16 sz. előterjesztés szerint)**

Ipari Park 780 és 781 hrsz telkek értékesítése

A polgármester elmondja, hogy az előterjesztés szövegét minden képviselő előzetesen megkapott. Felkéri Szakos Gézát, a bíráló bizottság tagját, hogy ismertesse a bíráló bizottság döntését.

Szakos Géza a bíráló bizottság képviselő tagja elmondja, hogy 2 telekre, a 780 és 781 helyrajzi számú telkekre érkezett érvényes ajánlat 5.000,- Ft/m2 + ÁFA áron. Winkler Úr pályázott a W.M. Kft. nevében, a bíráló bizottság egyhangúlag támogatja az ajánlatok elfogadását. A kikiáltási ár értékbecslésen alapult. A felhasználás célja még nem világos, de reméli, hogy a falunak hasznot hoz majd. Ha semmit nem csinálnak a területtel, akkor telekadót hoz majd. A falu az adásvételből közel 62 millió forint bevételt szerez. Kéri, hogy a képviselő-testület fogadja el az ajánlatot, és bízza meg a polgármestert az ügy továbbvitelére.

Mivel kérdés, észrevétel nem érkezett, a polgármester szavazásra teszi fel határozati javaslatot.

A képviselő-testület *egyhangúlag, 5 igen szavazattal* az alábbi határozatot hozza:

**60/2024. (IV. 16.) határozat**

1. Bezenye Községi Önkormányzat Képviselő-testülete elfogadja és jóváhagyja a Bíráló Bizottság javaslatát, mely szerint értékesíti a 780 hrsz.-ú és a 781 hrsz.-ú Bezenye Községi Önkormányzat tulajdonában lévő ingatlanokat az alábbiak szerint:

780 hrsz.

tulajdonos: Bezenye Községi Önkormányzat 1/1

megnevezés: kivett beépítetlen terület

terület: 5000 m2

vételár: bruttó 31.750.000 Ft

vevő: W.M. Kft. 9200 Mosonmagyaróvár, Halászi út 1.

781 hrsz.

tulajdonos: Bezenye Községi Önkormányzat 1/1

megnevezés: kivett beépítetlen terület

terület: 4998 m2

vételár: bruttó 31.737.300 Ft

vevő: W.M. Kft. 9200 Mosonmagyaróvár, Halászi út 1.

Az adás-vételre vonatkozó szerződéstervezet elkészítése/elkészíttetése a vevő feladata.

2. Bezenye Községi Önkormányzat Képviselő-testülete felhatalmazza a Polgármestert, hogy értesítse a nyertes ajánlattevőt, továbbá a pályázat nyertes ajánlattevőjével a pályázatban és a vonatkozó hatályos jogszabályokban foglaltaknak megfelelő adásvételi szerződést megkösse, a jogügylet során teljes jogkörben eljárjon, továbbá valamennyi jognyilatkozatot megtegyen.

Felelős: Márkus Erika polgármester

Határidő: 2024. május 30.

Mivel kérdés, észrevétel nem érkezett, a polgármester megköszöni a részvételt, és az ülést 17:47 órakor bezárja.

k.m.f.

 **Márkus Erika Wiegerné Mészáros Erika**

 polgármester jegyző

Jegyzőkönyv hitelesítők:

 **Hiltser Mátyás Szakos Géza**

 jegyzőkönyv hitelesítő jegyzőkönyv hitelesítő